เมื่อเวลา 16.00 น. วันที่ 26 กันยายน พล.ต.อ.โกวิทวัฒนะผู้บัญชาการตำรวจแห่งชาติ (ผบ.ตร.) และรองหัวหน้าคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) คนที่ 3 เป็นประธานการประชุมคณะกรรมการข้าราชการตำรวจ (ก.ตร.) ที่ห้องประชุมสำนักงาน ผบ.ตร. ชั้น 7 อาคาร 1 ตร.ในวาระการแต่งตั้งโยกย้ายข้าราชการตำรวจในระดับรองผู้บัญชาการจนถึงผู้บังคับการโดยมี พล.ต.อ.อิสระพันธ์ สนิทวงศ์ ณ อยุธยา พล.ต.อ.พัชรวาทวงษ์สุวรรณ ผบ.ตร. พล.ต.ท.ภิรมย์ บุญรอดพานิช พล.ต.ท.สมศักดิ์ บุบผาสุวรรณ พล.ต.ท.สมศักดิ์ แขวงโสภา พล.ต.ท.ชัยยันต์ มะกล่ำทอง พล.ต.ท.นุกูล เจียมนุกูลกิจ ก.ตร. เข้าร่วมประชุม สำหรับ พล.ต.ท.อดุลย์ แสงสิงแก้วผบช.ภ.9 ได้มาถึงสำนักงานตำรวจแห่งชาติ 18.40 น.ภายหลังการประชุมเสร็จสิ้นซึ่งใช้เวลาในการประชุม 1 ชั่วโมง 30 นาทีรายงานข่าวแจ้งว่า ในปีนี้ มีตำแหน่งระดับรองผู้บัญชาการว่างอยู่ 19 ตำแหน่ง ขณะที่ตำแหน่งผู้บังคับการว่างถึง 32 ตำแหน่ง โดยมีการพิจารณาแต่งตั้งโยกย้ายนายตำรวจที่มีสายสัมพันธ์เกี่ยวข้องกับ พ.ต.ท.ทักษิณ ชินวัตรนายกรัฐมนตรีและเครือข่ายนักการเมือง ออกจากตำแหน่งสำคัญ มาไว้ในตำแหน่ง รอง ผบช. หรือ ผบก.ประจำ สง.ผบ.ตร. หลายตำแหน่ง ทั้งนี้การแต่งตั้งโยกย้ายครั้งนี้ มีการแต่งตั้งโยกย้ายสับเปลี่ยน รอง ผบช.-ผบก.ทั้งสิ้น 138 ตำแหน่ง
ใครเป็นประธานการประชุมคณะกรรมการข้าราชการตํารวจ (ก.ตร.) 
พล.ต.อ.โกวิทวัฒนะผู้บัญชาการตํารวจแห่งชาติ (ผบ.ตร.)